http://www.loc.gov/mods/v3 http://www.loc.gov/standards/mods/v3/mods-3-2.xsd
Συμπίεση δεδομένων ελέγχου ψηφιακών κυκλωμάτων άγνωστης δομής με χρήση γραμμικών αποσυμπιεστών με δυναμική ανατροφοδότησης
Τμήμα Μηχανικών Πληροφοριακών και Επικοινωνιακών Συστημάτων.
Ο έλεγχος ορθής λειτουργίας είναι μία από τις πιο κρίσιμες παραμέτρους που πρέπει να λαμβάνονται υπόψη κατά τη διαδικασία σχεδίασης ενός ψηφιακού συστήματος, μιας και εξασφαλίζει την απρόσκοπτη λειτουργία των ολοκληρωμένων που διοχετεύονται στην αγορά. 'Ενα από τα πιο κρίσιμα προβλήματα του έλεγχου ορθής λειτουργίας σύγχρονων ψηφιακών κυκλωμάτων είναι αυτό του αυξανόμενου όγκου δεδομένων ελέγχου και του χρόνου εφαρμογής του ελέγχου. Εξαιτίας της μεγάλης πυκνότητας των ολοκληρωμένων ψηφιακών κυκλωμάτων, μεγάλες ποσότητες δυαδικών ψηφίων ελέγχου απαιτείται να αποθηκευτούν στη μνήμη των εξωτερικών ελεγκτών και να μεταφερθούν, διαμέσου των αργών γραμμών τους, στο ολοκληρωμένο. Η συγκεκριμένη διαδικασία αυξάνει σημαντικά το συνολικό χρόνο ελέγχου, γεγονός το οποίο δεν είναι επιθυμιτό καθώς προκαλεί την αύξηση του κόστους των παραγόμενων ολοκληρωμένων. Τα τελευταία χρόνια, μία πληθώρα τεχνικών συμπίεσης των δεδομένων ελέχγου έχουν προταθεί τόσο από τη διεθνή επιστημονική κοινότητα όσο και από τη βιομηχανία, ώστε να αντιμετωπιστεί το παραπάνω πρόβλημα. Σύμφωνα με αυτές, συμπιεσμένα δεδομένα τροφοδοτούνται από τον εξωτερικό στο ολοκληρωμένο και αποσυμπιέζονται εσωτερικά με τη βοήθεια ενός ενσωματωμένου κυκλώματος αποσυμπίεσης. Για να θεωρηθεί επιτυχημένη μία τέτοια τεχνική πρέπει να συνδιάζει πολύ καλά ποσοστά συμπίεσης και μικρού μεγέθους μονάδες αποσυμπίεσης. Σκοπός της παρούσας εργασίας είναι η ανάπτυξη εργαλείου (σε γλώσσα C) το οποίο θα υλοποιεί συμπίεση δεδομένων ελέγχου με χρήση κυκλωμάτων γραμμικής αποσυμπίεσης με δυναμική ανατροφοδότηση. Θα διερευνηθούν οι περιορισμοί που επιβάλει ο έλεγχος ετοίμων ψηφιακών μονάδων άγνωστης δομής και θα προταθούν τεχνικές για τη βελτίωση του ποσοστού συμπίεσης που επιτυγχάνεται.
Αναστάσιος Πανουργιάς ; επιβλέπων καθηγητής, Εμμανουήλ Ι. Καλλίγερος.
Διάθεση πλήρους κειμένου - Ελεύθερη πρόσβαση.
Πτυχιακή εργασία – Πανεπιστήμιο Αιγαίου, Σάμος, 2009.